ኣባላት ሃገራዊ ኣገልግሎት ብዙሕ ግህሰት ከምዘጋጥሞም ብብዙሓት ተመራመርትን ቀጥታዊ ምስክርነት ተሳተፍትን ብዝርዝር ተነጊሩ እዩ። ሃገራዊ ኣገልግሎት ጠንቂ ስደት መንእሰያት ኤርትራ ኮይኑ ከምዘሎ ክስገር ዘይክእል ሓቂ እዩ። መንግስቲ ከኣ ግቡእ ቆላሕታን ፍታሕን ክገብር ይግባእ።" "ካብ 1ይ ክሳብ መበል 32 ዙርያ፡ ሃገር ንምህናጽን ንምክልኻልን ዝተሳተፉ መንእሰያት ግቡኦም ፈጺሞም እዮም። እኳ ደኣ ልዕሊ እቲ ዝግበኦም። መንግስቲ ከኣ ንሞሳን ጻማን ኣባላት ሃገራዊ ኣገልግሎት ግቡእ ኣፍልጦ ክህቦ ይግባእ። መንእሰያት ብዘይ ዝኾነ ደሞዝን ጻማን ልዕሊ 10 ዓመታት ገሊኦም ክሳብ 15ን ልዕሊኡን ካብ ዕድመኦም ንህዝቦም ኣበርኪቶም እዮም። ብሰንኪ ዘይውዱን ምሕደራ ግን ከምቲ ከፍርዩዎ ዝግበኦም ኣየፍረዩን። ዝበዝሕ ብምሕደራ ተበሳጭዩ ተሰዲዱ።" "ኣነ ሰልጢነ' ናብ ስደት ኣምሪሐ፣ እቶም ካልኦት ከኣ ልክዕ ከማይ!
